Akik ismernek, azok tudják rólam, hogy a szenvedélyem
megnyitni az űr határát.
Így amikor alkalmam adódott a világ legnagyobb garvitcációszakértőjének
lehetőséget adni arra, hogy megtapasztalja a nulla g-t, hihetetlen volt.
És el akarom mesélni ezt a történetet.
Először az Archon X PRIZE for Genomicson keresztül találkoztunk.
Ez egy versenyünk, a második X PRIZE,
az első csapatnak, aki 100 emberi genomot szekvenál 10 nap alatt.
Ez az, amit úgy hívunk, hogy a Genom 100 --
100 személy, akiket szekvenálunk ennek keretében.
Craig Venter elnököl az eseményen.
És találkoztam Hawking professzorral,
és elmondta, hogy az álma az űrbe utazni.
Azt mondtam, hogy "Oda nem tudom elvinni,
de elvihetem a súlytalanság állapotába, nulla g-be.
És ott helyben rávágta, hogy "Igen, mindenképpen!"
Az egyetlen módja, hogy átéljük a nulla gravitációt a Földön
a parabola pályán repülés.
Fogsz egy repülőt, átrepülsz a tetején, és súlytalan vagy 25 másodpercig.
Amikor lejössz, kétszer olyan nehéz vagy.
És újra és újra.
El lehet érni 8-10 percnyi súlytalanságot --
a NASA sokáig így oktatta az űrhajósokat.
Ezt határoztuk el megvalósítani.
11 évünkbe telt, hogy működőképesek legyünk.
És kihirdettük, hogy Stephen Hawkinggal fogunk repülni.
Egy kormányzati szervezet és egy repülőgép-üzemeltető cég azt mondta,
hogy őrültek vagyunk, hogy meg fogjuk ölni a pasast.
(Nevetés)
De ő menni akart.
Keményen dolgoztunk, hogy megszerezzük az engedélyeket.
És hat hónappal később leszálltunk a Kennedy Space Centerben.
Tartottunk egy sajtótájékoztatót,
és bejelentettük a szándékunk, hogy elvégzünk egy parabolát,
25 másodperc súlytalanságot adva neki.
És ha minden nagyon jól megy, esetleg elvégzünk 3 parabolát.
Megkérdeztük, hogy miért akar felmenni és végigcsinálni ezt.
És amit mondott, számomra nagyon megható volt.
Azt mondta: "Egyre növekszik a veszélye annak,
hogy egy katasztrófa eltörli az Életet a Földön...
Hiszem, hogy az emberi fajnak nincs jövője, ha nem megy az űrbe.
Ezért szeretném bátorítani az érdeklődést az űr iránt."
Elvittük a Kennedy Space Centerbe,
fel a NASA járműbe, a nulla g repülő hátuljába.
Kb. 20 ember adakozott --
150.000 dollárt gyűjtöttünk gyermekalapítványok számára --
akik velünk repültek.
Volt néhány TEDster közöttük.
Felállítottunk egy teljes sürgősségi állomást.
Négy sürgősségi orvos és két ápolónő volt a fedélzeten.
Figyeltük a vér pO2-jét, a pulzusát, vérnyomását.
Minden készen állt arra, hogyha bármi történne.
Isten tudja, nem akartunk megölni egy világhíres tudóst.
Felszálltunk az űrsikló kifutópályáról,
ahol az űrsiklók le- és felszállnak.
És a partnerem, Byron Lichtenberg és én
óvatosan felfüggesztettük nulla g-ben.
Amikor fent volt, elengedtük,
hogy igazán átélhessse a súlytalanságot.
És az első parabola után az orvos azt mondta,
hogy minden rendben. Mosolygott, és azt mondtuk, gyerünk.
Úgyhogy csináltunk egy második parabolát.
(Nevetés)
(Taps)
És egy harmadikat.
(Taps)
És meglebegtettünk egy almát Sir Isaac Newton tiszteletére,
mert Hawking professzor ugyanazt a pozíciót tölti be a Cambridge egyetemen,
amit annak idején Isaac Newton.
És csináltunk egy negyediket, egy ötödiket, és egy hatodikat.
(Nevetés)
És egy hetediket és egy nyolcadikat.
És ez a férfi nem úgy néz ki, mint egy 65 éves tolószékhez kötött férfi.
(Nevetés)
Annyira boldog volt.
Egy egyedülálló drágakövön élünk,
és a mi életünkben fogjuk elhagyni ezt a bolygót.
Kérem, csatlakozzanak hozzánk ezen a fantasztikus utazáson!
Nagyon köszönöm.
(Taps)